Period: Old Babylonian
Genre: Literary
Transliteration:
<SURFACE>
ab₂ gu₃ dug₃-ga amar gu₃ su₃-ra₂
in-nin₉-e tur₃-e ŋen-na-e
{lu₂}ki-sikil ud um-du-u₃-nam
{d}inana {dug}šakir₃-e gu₃ he₂-em-me
{dug}šakir₃ nitalam₃-zu-ke₄ gu₃ he₂-em-me
{d}inana {dug}šakir₃-e gu₃ he₂-em-me
{dug}šakir₃ {d}dumu-zid-da-ke₄ gu₃ he₂-em-me
{d}inana {dug}šakir₃-e gu₃ he₂-em-me
dun₅-dun₅ {dug}šakir₃-ra ša-mu-ra-ab <unk>
{d}inana ur₅-re he₂-mu-e-hul₂-e
sipad zid lu₂ i-lu dug₃-ga-ke₄
mur ša₄ i-lu ša-ra-an-ib-be₂
in-nin niŋ₂-nam-ma niŋ₂ ku₇-ku₇-da
{d}inana šag₄-zu he₂-mu-e-hul₂-le
in-nin tur₃-ra kur₉-ra-zu-ne
{d}inana tur₃ ša-mu-u₈-da-hul₂-le
nu-u₈-gig amaš-a kur₉-ra-zu-ne
{d}inana amaš ša-mu-u₈-da-hul₂-le
e₂-bu-ra-ka kur₉-ra-zu-ne
siki u₈ zid-de₃ šu-mu-ba-ra-ge-nam
amaš kug-ge i₃ ki ha-ra-ab-daŋal-e
{e₂}tur₃-e i₃ gara₂ hu-mu-ra-ab-tum₃
amaš-e giri₁₇-zal-la he₂-sud₄
{d}iš-me{d}da-gan ud-da-ni he₂-su₁₃-ud
u₈-e sila₄-bi mi₂ zid di-de₃
nitalam-ŋu₁₀ u₆ dug₃-ge-eš he₂-i-i

Cuneiform:
<SURFACE>
𒀖𒅗𒄭𒂵𒀫𒅗𒋤𒁺
𒅔𒎐𒂊𒉣𒇬𒂊𒁺𒈾𒂊
𒇽𒆠𒂖𒌓𒌝𒁺𒅇𒉆
𒀭𒈹𒂁𒌼𒂊𒅗𒃶𒅎𒈨
𒂁𒌼𒍑𒊩𒁮𒍪𒆤𒅗𒃶𒅎𒈨
𒀭𒈹𒂁𒌼𒂊𒅗𒃶𒅎𒈨
𒂁𒌼𒀭𒌉𒍣𒁕𒆤𒅗𒃶𒅎𒈨
𒀭𒈹𒂁𒌼𒂊𒅗𒃶𒅎𒈨
𒁔𒁔𒂁𒌼𒊏𒊭𒈬𒊏𒀊<unk>
𒀭𒈹𒄯𒊑𒃶𒈬𒂊𒄾𒂊
𒉺𒇻𒍣𒇽𒄿𒇻𒄭𒂵𒆤
𒄯𒁺𒄿𒇻𒊭𒊏𒀭𒅁𒁉
𒅔𒎏𒃻𒉆𒈠𒃻𒆯𒆯𒁕
𒀭𒈹𒊮𒍪𒃶𒈬𒂊𒄾𒇷
𒅔𒎏𒉣𒇬𒊏𒆭𒊏𒍪𒉈
𒀭𒈹𒉣𒇬𒊭𒈬𒇇𒁕𒄾𒇷
𒉡𒇇𒍼𒁦𒀀𒆭𒊏𒍪𒉈
𒀭𒈹𒁦𒊭𒈬𒇇𒁕𒄾𒇷
𒂍𒁍𒊏𒅗𒆭𒊏𒍪𒉈
𒋠𒇇𒍣𒉈𒋗𒈬𒁀𒊏𒄀𒉆
𒁦𒆬𒄀𒉌𒆠𒄩𒊏𒀊𒂼𒂊
𒂍𒉣𒇬𒂊𒉌𒂶𒄷𒈬𒊏𒀊𒉐
𒁦𒂊𒅗𒉌𒆷𒃶𒁍
𒀭𒅖𒈨𒀭𒁕𒃶𒌓𒁕𒉌𒃶𒁍𒌓
𒇇𒂊𒃢𒁉𒊩𒍣𒁲𒉈
𒊩𒍑𒁮𒈬𒅆𒂍𒄭𒄀𒌍𒃶𒄿𒄿